Hu-faq-vcodecs

Mi a különbség a videokonferencia esetén használt video kódoló algoritmusok között?
Három fő szabványos (ITU-T) videokódoló algoritmus használatos a videokonferencia területén:

H.261 (1990): az MPEG1 kódoláshoz nagyon hasonló algoritmussal kódol. QCIF és CIF felbontásban tud működni ill. lehetőség van 4CIF felbontású állóképek átvitelére. A kódolás viszonylag alacsony számítási igénnyel rendelkezik.

H.263 (1996): az MPEG2 (SVCD, DVD) kódoláshoz hasonlít. Általános érvényű, hogy fele adatsebességen nyújt ugyanolyan minőséget mint a H.261-es algoritmus, viszont legalább 2x-es számítási kapacitást igényel a kódoló eszköztől. 4CIF illetve nagyobb felbontású képek átvitelét a szabvány rögzíti (pl. 16CIF).

H.264 (2003): alapjaiban az MPEG4 kódoláshoz hasonlít. Itt is elmondható, hogy fele akkor adatsebesség alkalmazásával biztosít olyan minőséget mint a H.263-as kódolás, azonban a számítási igénye 4x-es a H.263-hoz hasonlítva. HD videó átvitele kizárólag ezen codec használatával történik.